ఖర్జూరం
ఖర్జూరం (ఆంగ్లం "Date Palm") ఎడారి ప్రాంతాల్లో పెరిగే ఒక విధమైన వృక్ష ఫలం. పామే (palm) కుటుంబానికి చెందిన ఖర్జూరం శాస్త్రీయనామం "ఫీనిక్స్‌ డాక్టీలిఫెరా". అంతెత్తున ఆకాశంలోకి పెరిగే ఈ చెట్లు సుమారు 10 నుంచి 20 మీటర్ల ఎత్తు వరకూ పెరుగుతాయి. తాటిచెట్ల మాదిరిగానే ఆడా మగా వేర్వేరుగా ఉంటాయి. ఆడచెట్లు మాత్రమే ఫలాల్నిస్తాయి. ఒక మగచెట్టు నుంచి వచ్చే పరాగరేణువులు సుమారు 50 ఆడచెట్లను ఫలవంతం చేస్తాయట. అయితే ఇటీవల ఆపాటి మగచెట్లను పెంచడం కూడా ఎందుకనుకుని పరాగరేణువుల్ని నేరుగా మార్కెట్లో కొని ఫలదీకరించే పద్ధతిని కూడా అనుసరిస్తున్నారు. 5-8 ఏళ్ల వయసు వచ్చేసరికి ఖర్జూర చెట్టు కాపుకొస్తుంది. ఒకప్పుడు ఇది అక్టోబరు - డిసెంబరు సమయంలో మాత్రమే దొరికేది. ఇప్పుడు ఆ దశ దాటిపోయింది. ఏ సూపర్‌ మార్కెట్టుకెళ్లినా గింజ తీసేసి ఆకర్షణీయంగా ప్యాక్‌ చేసిన విభిన్న ఖర్జూరాలు ఎప్పుడూ దొరుకుతూనే ఉన్నాయి.
ఖగరియా
ఖగరియాను ప్రాంతీయవాసులు ఫరాకియా అంటారు. ఇందుకు ఒక ఆసక్తికరమైన కారణం ఉంది. 5 దశాబ్ధాల ముందు ముగల్ చక్రవర్తి అక్బర్ తన ఆర్థిక మంత్రి తొడరమల్లును తన మొత్తం సాంరాజ్యన్ని మ్యాపుగా తయారు చేసి తయారు చేయమని కోరాడు. తొడరమల్లు మొత్తం రాజ్యాన్ని వివరిస్తూ వివరణా చిత్రాన్ని తయారు చేసి దట్టమైన అడవులు మరియు నదుల మధ్య ఉన్న ఈ ప్రదేశాన్ని ఫరాకియా అని వర్ణిచాడు. హిందీ భాషలో ఫరక్ అంటే ప్రత్యేక అని అర్ధం. అందువలన ఈ ప్రాంతానికి ఫారాకియా అనే పేరుకూడా ప్రజలలో వాడుకలో ఉంది. ప్రస్తుతం ఇందుకు గుర్తుగా ఈ ప్రాంతంలో " ఫరాకియాంచల్ టైంస్ " మరియు " ఫరాకియా టైంస్ " వీక్లీ ప్రచురించబడుతున్నాయి.